Source: http://www.raamatupidaja.ee/uudised/2017/07/18/tulumaksuseaduse-muudatused-alates-1082017
Timestamp: 2018-10-15 23:40:18+00:00

Document:
Tulumaksuseaduse muudatused alates 1.08.2017 - Raamatupidaja
Tulumaksuseaduse muudatused alates 1.08.2017
18. juuli 2017 10:32
Ülevaade 1.08.2017. a jõustuvatest tulumaksuseaduse muudatustest (avaldatud RT I, 07.07.2017, 21; „Tulumaksuseaduse muutmise ja sellega seonduvalt teiste seaduste muutmise seadus").
- § 13 lg 3 p 2³ täiendati selliselt, et isikliku sõiduauto kasutamisega teenistus-, töö- või ametiülesannete täitmisel makstavat parkimistasu saab tööandja kuludokumendi alusel maksuvabalt hüvitada, arvestamata läbitud kilomeetreid.
- § 19 lg 3 p 3¹ muudatusega võimaldatakse Euroopa Liidu struktuurivahenditest maksta töötule maksuvaba stipendiumi tööturuteenuste ja -toetuste seaduse tähenduses.
- § 19 lg 3 p 17 antakse tulumaksusoodustusega mittetulundusühingute ja sihtasutuste nimekirjas olevatele ühingutele võimalus maksta ühingu tegevuses osalevale vabatahtlikule ühingu heaks välismaal ülesannete täitmise eest maksuvabalt summa, mis on võrdne välislähetuse päevaraha maksuvaba piirmääraga. (Välislähetuse päevaraha maksuvaba piirmäär on 50 eurot välislähetuse esimese 15 päeva kohta, kuid kõige rohkem 15 päeva kohta kalendrikuus, ja 32 eurot iga järgneva päeva kohta.)
- § 234 võimaldab füüsilise isiku tulu deklareerimisel abikaasa eest arvesse võtta täiendava maksuvaba tulu juhul, kui abikaasa maksustatav tulu ei ületa 2160 eurot kalendriaastas.
- § 40 lg 5 muudatusega ei ole tulumaksu kinnipidaja kohustatud maksudeklaratsioonil TSD kajastama väljamaksete puudumisel töötaja või ametniku tööaja määra.
- § 44 lg 2¹ võimaldab abikaasadel teha ühiselt teatud maha arvamisi tulumaksuga maksustamisel.
- § 48 lg 5¹ muudatuse kohaselt ei käsitata erisoodustusena tööandja kulutusi töölepingu alusel töötava töötaja transpordile, kui:
* tööandja kasutab töötajate elu- ja töökoha vaheliseks transpordiks bussi või vähemalt kaheksa istekohaga sõidukit. Töötajate elukoha kaugus töökohast ei ole määrav (st töötajaid saab transportida bussiga näiteks ka ühe asula piires);
* töötaja elukoht asub vähemalt 50 kilomeetri kaugusel töökohast (nt töötajad sõidavad tööandja omandis ja valduses olevat sõiduautoga, tööandja hüvitab töötajate transpordi kulud);
* töötaja elukoht asub vähemalt 50 kilomeetri kaugusel töökohast ning töötaja kasutab elu- ja töökoha vahelisteks sõitudeks isiklikku sõiduautot, siis on võimalik töötajale hüvitada sõidud maksuvabalt arvestuse pidamise korral 0,30 eurot kilomeeter, kuid mitte rohkem kui 335 eurot kalendrikuus iga hüvitist maksva tööandja kohta.
- § 48 lg 5³ täiendati nii, et kui kogu osalus tööandjas või temaga samasse kontserni kuuluvas äriühingus võõrandatakse vähemalt kolmeaastase tähtajaga osalusoptsioonilepingu kehtivuse ajal või töötajal tuvastatakse täielik töövõimetus või töötaja sureb, siis ei pea osalusoptsiooni alusvaraks oleva osaluse omandamisel maksuvabastuse saamiseks optsiooni andmise ja realiseerimise vaheline periood olema kolm aastat.
- § 48 lg 54 muudatusega asendati mõiste „töövõime kaotus alates 40%“ mõistega „osaline või puuduv töövõime“. Muudatuse tulemusel viidi tulumaksuseaduses kasutatav mõiste kooskõlla töövõimetoetuse seaduses kasutatavaga.
- § 48 lg 56 muudatuse kohaselt ei käsitata erisoodustusena tööandja ettevõtlusega seotud kulutusi töölepingu alusel töötava töötaja majutamiseks, kui on täidetud mõlemad alljärgnevad tingimused:
* töötaja elukoht asub vähemalt 50 kilomeetri kaugusel töökohast ja töötaja omandis ei ole töökohale lähemal asuvat elusasemena kaustatavat kinnisvara ning need tingimused on täidetud kogu majutamise perioodil;
* kulutused majutatava töötaja kohta on maksuvabad kuni 200 eurot kalendrikuus majutamise korral Tallinnas või Tartus ja kuni 100 eurot muudel juhtudel.
- § 61 lg 45 muudeti esimese lause sõnastust. Mõiste „töövõime kaotus alates 40%“ asendati mõistega „osaline või puuduv töövõime“
URL: http://www.raamatupidaja.ee/uudised/2017/07/18/tulumaksuseaduse-muudatused-alates-1082017

References: § 13
 § 19
 § 19
 § 234
 § 40
 § 44
 § 48
 § 48
 § 48
 § 48
 § 61